Hoone, kus vabalt 40 ratsameest võivad kihutada


Ratsarügement sai moodsaima maneeshi Balti riiges. 

Kohaste ruumide puudus tegi ratsarügemendile Tartus õppuste läbiviimisel alaliselt raskusi. Halbade ilmadega tuli kas loobuda välisõppustest või leppida Jaama mõisa heinaküüniga. Nüüd, kus hiljuti valmis maneesh, mis on suurim katusealustest ruumidest Eestis ja moodsamaid omal alal Baltimail, on see puudus kõrvaldatud.

Hoone pikkus on 75 m. ja laius 25 m. Ratsutama mahub vabalt 40 hobust. Ka hüppeid on võimalik teha, sest põrand on kaetud paksu saepuru korraga. Maneeshi ühes otsas on rõdu 200 vaatajale.

Uus Eesti
1936